9. schôdza NR SR - 9.deň - B. popoludní
Dátum: 2024-02-14
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

144. Len som skontroloval, či tu nejaký papierik nehodil zase. (Rečník sa obzeral po stranách rečníckeho pultu.) Milí kolegovia, milé kolegyne, chcem naozaj vecne povedať, o čom tento zákon je. Roman Malatinec vie, koľko som urobil akcií kultúrnych na Albertin po celom Slovensku, a keď nevie, bolo ich vyše 1 700 neziskových. Robil som koncerty, podujatia, pre deti programy, divadlo pre deti. Mám múzeum, vlastné múzeum s vyše 4 500 exponátmi, ktoré si za vlastné peniaze, od štátu som nedostal nič, nič. Ale viem, že je veľmi veľa žiadateľov. Napríklad z xy dediny žiadali, aby pri potoku mohli spievať slovenskie pesničky, ľebo to je veľmo dobrô. No nedostali z fondu nič, nedostali. Roman Malatinec hovorí, že pozná veľmi veľa ľudí, ktorí dostali peniaze a sú nespokojní. Prosím ťa, vymenuj mi aspoň jednu. Jarjabek rozpráva, že je to vzbura neinformovaných žiadateľov. No keď si otvoríte Fond na podporu umenia, tak tam máte informácie o všetkom. Tam máte informácie o projektoch, ktoré dostali, je to tam všetko. Tí, ktorí chcú dostať informáciu, tak si ju tam nájdu. Nezoberiem Janka z Vyšnej-Nižnej za ruku: „A hybaj, môj zlatý, toto na internet a tu ti ukážem, kde sa môžeš požiadať o nejaký fond, o nejakú podporu.“ Je tam všetko. Sú tam všetci a naozaj majú pravdu, najviac žiadateľov bolo z Banskobystrického kraja úspešných, Roman. Ty sa pýtaš, Roman, že prečo nemôžu študenti získať podporu? No môžu. Môžu kľudne, veď ako mne sa nejaká partička zíde a získajú tú podporu. Veď kľudne. Ale to, čo sa pýtaš, to ste mali riešiť v zákone. Lenže tento zákon predložil tuná pánko, čo si teraz esemeskuje s niekým a nepočúva to, tak predložil ho preto, lebo vy chcete obísť to medzirezortné pripomienkové konanie. Vy ho chcete obísť, Roman! Chceš odbornú diskusiu a tu s Jarjabkom rozprávate o tom, že to je dobré, že sa tu diskutujeme, tu v parlamente, to je výborné! To je výborné? (Reakcia spravodajcu. Rečník sa obrátil na spravodajcu.) Prosím? Čo ste povedali? Čo ste povedali? Že mi smrdí z úst? Ste neskutočný! Vy ste neskutočný človek. Takže toto sú presne oni. Toto sú presne oni. Smrdí mi z úst, povedal boxerista a grázel. Dobre. Poďme ďalej. Čiže naozaj Fond na podporu umenia slúži pre neštátnu kultúru. Neštátnu. Môžete si to požiadať, kto chcete. Kto z vás chce, môže požiadať. Hovoríte tu o kšeftoch, ktoré sa tam diali. No pani Laššáková v 2020 po voľbách, keď sme už my boli vo vláde, rozdala vyše 42 mil. a naozaj boli, boli od nich ľudia, ktorí dostali tie veci, zhrození, že za čo dostali tie peniaze. Ale dostávame sa k jadru veci, prečo toto idú urobiť, prečo to Michelko nedal do normálneho, ako vláda, aby to nedala, aby to nebolo v medzirezortnom pripomienkovom konaní, lebo tam by vám odborníci povedali, že toto, čo robíte, je vlastne len ovládnutie komisie, pretože naozaj tu ide o to, aby ste rozšírili dozornú komisiu, ktorá má teraz troch členov, vy tam chcete dať piatich členov. Vy s fondom nerobíte nič. S fondom nerobíte nič. Vy chcete len ovládnuť dozornú komisiu, ktorá bude ovládať výsledky toho dozoru. Tak ako teraz idete dosadiť si Gašpara mladšieho, Bödörovho kamaráta alebo rodinu, do funkcie, ktorá nemá nič spoločné s jeho vedomosťami, pretože on nikdy v živote, nikdy v živote mladý Gašpar nepôsobil vo významnej funkcii a šéf SIS. Tak tu chcete urobiť to isté. Takže, milí Slováci, toto, čo tu predkladajú, je len ovládnutie dozornej komisie. Nič iné. A keď chcete, Roman a pán Jarjabek, keď chcete diskutovať, tak to malo byť v MPK a tam môžeš dať ten návrh, prečo by nemohli byť študenti, prečo by nemohli byť iní zaradení. Nech sa páči, veď to tam daj! Daj do toho zákona. Ja to tu nevidím. Ja tu vidím, že vy idete len zvýšiť komisiu. Nič iné! Vieš, Roman, je to o tom, že naozaj niektorí tí žiadatelia, nieže niektorí, ale ty robíš v tej, v tej kultúre dlhé roky a to je niečo, tam si závidia jedno divadlo druhému, tam si závidia všetko. Tam, ja, ja robím, tiež 35 rokov robím v neštátnom sektore s divadielkami, naozaj so všetkým. To je jedna, niekto požiada o ten projekt, požiada, a nedostane ho. Ale tam si pozrieš na tom, na tom, na tej webovej stránke, že prečo ho nedostali. Tam im normálne napí... tam je normálne napísané, prečo nedostal ten-ktorý žiadateľ. Tak vy tu nerozprávajte, pán Jarjabek a pán Malatinec, že tí ľudia nevedia, prečo to nedostali. No nedostali to preto, lebo, lebo je to tam zdôvodnené, Roman. Je to tam zdôvodnené. Viete, pani ministerka kultúry to mohla kľudne predložiť, ale my máme takú kultúru, akú máme. Je to najväčšia hanba v dejinách Slovenska, to, čo sa teraz deje na ministerstve kultúry, a to, čo sa deje aj tu. Pán Michelko tu rozprával, že sa denne stretával s ľuďmi, čo sa mu sťažovali na Fond podpory, podpory pre umenie, tak ja tiež by som poprosil, že nech povie jedného, kto sa sťažoval, veď kľudne, veď pôjdem za ním aj ja, porozprávam sa s ním, ja tiež mám denne stretnutia nielen s umeleckou sférou, ale aj s ľuďmi a ja som nezažil, že by niekto prišiel za mnou a sťažoval sa na to. Je tam deväť členov. Deväť členov je vo Fonde na podporu umenia, deväť členov, ktorí rozhodujú. A keď si pozriete tých členov, tak to nie sú nímandi, to nie sú ľudia, ktorí, ktorí nemajú za sebou nič a dosadí ich tam Taraba na funkciu. To nie sú pytliaci. To sú naozaj fundovaní odborníci a s tým, verím, že bude súhlasiť aj Roman. Súhlasí, veď si povedal, že ich poznáš, nie? Takže to sú naozaj fundovaní odborníci, ktorí o tom rozhodujú. Chcem to zhrnúť na záver svojho vystúpenia. Tento zákon je o ničom inom, len o ovládnutí tej komisie. Tak ako chcú, tak ako oni chcú ovládnuť políciu, tak ako chcú ovládnuť súdy, tak ako chcú ovládnuť všetky inštitúcie, ktoré, ktoré rozhodujú, dozorujú a ktoré majú nejaké také naozaj funkcie, ktoré môžu dokázať, že sa kradne, tak oni to všetko chcú ovládnuť. A toto je, toto je ich zámerom. Toto je ich zámerom. Ďakujem veľmi pekne. A vám chcem povedať, vám, pán Mugraš (správne: „Mažgút“, pozn. red.), či jak sa voláte, vám chcem povedať, že, že to vaše správanie, aké máte, a to vyjadrovanie je niečo odporné. Ste zlý a zákerný človek, ktoré ste, predviedli ste to aj pri Matovičovi a predviedli ste to aj teraz. V živote by som vám nepovedal, že vám smrdí z huby, v živote nie, a keď aj, tak by som vám to povedal niekde oné. To, že ste tam hodili ako, ako grázel papierik, tak to je fakt. A toto, čo ste predviedli, je ďalší fakt.